ΓΡΑΠΤΗ ΕΡΩΤΗΣΗ E-3585/02

υποβολή: Camilo Nogueira Romn (Verts/ALE) προς το Συμβούλιο

(13 Δεκεμβρίου 2002)

Θέμα: Έδρα της Ευρωπαϊκού Οργανισμού για την Ασφάλεια στη Θάλασσα

Από τα ανοικτά των ακτών της Γαλικίας διέρχεται ένα σημαντικό μέρος της διηπειρωτικής ναυτιλιακής κίνησης με κατεύθυνση ή αφετηρία την Ευρώπη. Μετά την τραγική επιβεβαίωση, με την καταστροφή του πετρελαιοφόρου Πρεστίζ, του γεγονότος ότι η Γαλικία αποτελεί, για το λόγο αυτό, το μέρος τηςφηλίου στο οποίο σημειώνονται τα περισσότερα, αναλογικά, καταστροφικά ατυχήματα αυτού του είδους, σκοπεύει το Συμβούλιο να προτείνει ως έδρα του Ευρωπαϊκού Οργανισμού για την Ασφάλεια στη Θάλασσα κάποια πόλη της Γαλικίας· Εάν όχι, για ποιο λόγο· Ποια ήταν η πρόταση της κυβέρνησης του ισπανικού κράτους· Πρότεινε το κράτος αυτό τη Γαλικία ως έδρα του Οργανισμού·

Απάντηση

(8 Μαΐου 2003)

Τον περασμένο Δεκέμβριο, η Προεδρία του Συμβουλίου διαβίβασε στο Ευρωπαϊκό Κοινοβούλιο δήλωση σχετικά με τις δράσεις που έχουν αναληφθεί προκειμένου να περιορισθούν οι επιπτώσεις της καταστροφής του Πρεστίζ. Στη δήλωσηπενθυμίζεται ότι, κατά τη σύνοδο της

7ης, 8ης και 9ης Δεκεμβρίου 2000 στη Νίκαια, το Ευρωπαϊκό Συμβούλιο κάλεσε τα κράτη μέλη να εφαρμόσουν εκ των προτέρων τα μέτρα που συμφωνήθηκαν από τους 15 και που αποσκοπούν στο να βελτιωθεί το ευρωπαϊκό σύστημα σήμανσης και πληροφοριών σχετικά με τη θαλάσσια κυκλοφορία, να συσταθεί Ευρωπαϊκός Οργανισμός Ασφάλειας της Ναυσιπλοΐας και να καλυφθούν τα κενά του ισχύοντος διεθνούς καθεστώτος ως προς την ευθύνη και την αποζημίωση, εφόσον δεν απαιτείται σχετική διεθνής πλαισίωση.

Ο κανονισμός του Ευρωπαϊκού Κοινοβουλίου και του Συμβουλίου σχετικά με τη σύσταση Ευρωπαϊκού Οργανισμού Ασφάλειας της Ναυσιπλοΐας ετέθη σε ισχύ στις 25 Αυγούστου 2002, παρά το ότι δεν περιέχει διάταξη για τον καθορισμό της οριστικής έδρας.

Αυτό όμως δεν επηρεάζει το ότι ο κανονισμός προβλέπει τηνποχρέωση να ληφθούν αναγκαία μέτρα ώστε ο Οργανισμός να καταστεί λειτουργικός εντός 12 μηνών από την έναρξη της ισχύος του κανονισμού. Προβλέπεται, εξάλλου, ότι ο Οργανισμός θα ασκεί προσωρινά τα καθήκοντά του στα κτίρια της Ευρωπαϊκής Επιτροπής στις Βρυξέλλες.

Το Ευρωπαϊκό Συμβούλιο χαιρέτησε τη σύσταση του Οργανισμού αυτού και, κατά τη σύνοδο του Γκέτεμποργκ (15/16 Ιουνίου 2001), ανέλαβε να συνεχίσει τις προσπάθειες για την προετοιμασία μιας απόφασης σχετικά με την έδρα πολλών μελλοντικών οργανισμών,πό τον όρο ότι η απόφαση που ελήφθη στο Εδιμβούργο το 1992 θα εξακολουθήσει να εφαρμόζεται.

Η εναρκτήρια συνεδρίαση του διοικητικού συμβουλίου του Οργανισμού έγινε στις 4 Δεκεμβρίου 2002. Κατ' αυτήν καθορίστηκε το σχέδιο δράσης του Οργανισμού, ο δε διορισμός του Εκτελεστικού Διευθυντή ορίσθηκε για τον Ιανουάριο του 2003. Κατά τη σύνοδο της 6ης Δεκεμβρίου 2002, το Συμβούλιο σημείωσε με ικανοποίηση τις εξελίξεις αυτές και εξέφρασε την ευχή να εγκριθεί σύντομα πρόγραμμα εργασίας που θα επιτρέψει στον Οργανισμό να λειτουργήσει το συντομότερο και να ορίσει τις αρχές που θα χρησιμεύσουν ως βάση για την ανάληψη δράσεων σε επίπεδο Κοινότητας και σε ευρύτερο διεθνές πλαίσιο. Σ' αυτές πρέπει να περιλαμβάνεται η προώθηση ενιαίων και ποιοτικών λιμενικών ελέγχων / επιθεωρήσεων σε όλα τα λιμάνια των κρατών μελών καθώς και, όσον αφορά την Επιτροπή, ο καθορισμός και η παρακολούθηση των διαδικασιών έγκρισης και ελέγχου των Νηογνωμόνων. Το Συμβούλιο σημείωσε ότι το Κοινοβούλιο προτίθεται να δεσμεύσει το 50 % των κονδυλίων του προϋπολογισμού του 2003 που αφορούν τον Ευρωπαϊκό Οργανισμό Ασφαλείας της Ναυσιπλοΐας μέχρι να ληφθεί η οριστική απόφαση για τη μόνιμη έδρα. Εάν το Ευρωπαϊκό Κοινοβούλιο επιμείνει στη θέση του αυτή, θα είναι ακόμη πιο δύσκολο να καταστεί πλήρως λειτουργικός ο οργανισμός σύντομα.

Το Συμβούλιο έλαβεπό σημείωση την απόφαση της Επιτροπής να φιλοξενήσει προσωρινά τον Οργανισμό στα κτίριά της, όπως αναφέρει η ανακοίνωσή της προς το Συμβούλιο και το Ευρωπαϊκό Κοινοβούλιο σχετικά με τη βελτίωση της ασφάλειας στη θάλασσα ύστερα από το ναυάγιο του Πρεστίζ(1). Το Συμβούλιο εκφράζει επίσης ικανοποίηση για την πληροφορία που δίνει η Επιτροπή με την ανακοίνωσή της ότι καταβάλλει πάσα δυνατή προσπάθεια ώστε να κατασταθεί λειτουργικός ο Οργανισμός έξι μήνες πριν από την προβλεπόμενη ημερομηνία.

(1) COM(2002) 681 τελικό.